Itt a pulcsi, amit 24 különböző módon hordhat – videó
Nincs rajta se gomb, se cipzár, a pulcsi mégis úgy változtatja a színét és a fazonját, mint egy kaméleon.
Még mielőtt bármit elárulnánk a különleges Morf-pulcsi titkáról, azt javasoljuk, gyorsan nézzék meg a videót arról, miért is tartjuk nagyszerűnek a találmányt. Íme:

És, akkor jöjjön a titok. A Morf pulcsit nem a különleges szabása, a gombok, vagy épp a titkos cipzárak teszik különlegessé, hanem a duplarétegű kialakítás, ami lehetővé teszi, hogy a pulcsi a színét, sőt a fazonját is megváltoztassa.

A ruhadarabot egy izraeli tervezőnőnek, Tamara Salemnek, aki a Kickstarteren kezdett gyűjtést, hogy belekezdhessen a felső sorozatgyártásába. Eredetileg 28 ezer fontot szeretett volna összegyűjteni három hónap alatt, de az összegnek már most – néhány héttel a gyűjtés megnyitása után – a duplája gyűlt össze.

Ne tévesszen meg senkit! Ez a két pulcsi egy és ugyanaz
Kép forrása: Youtube

A pólót egyébként most is meg lehet venni: 32 euróba kerül, ami, ha belegondolunk abba, hogy egy fél szekrényt pótolhatunk vele, nem is olyan sok. A megrendeléssel csak egy baj van: Tamara jelenleg csak augusztusi határidővel vállal kiszállításokat.
Élet-Stílus